“ไทย” พบติดเชื้อใหม่ 82 คน ดันสะสมแตะ 25,323 ราย
“ไทย” พบติดเชื้อใหม่ 82 คน ดันสะสมแตะ 25,323 ราย
20 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ติดเชื้อรายใหม่ 82 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 27 ราย จากค้นหาผู้ติดเชื้อเชิงรุกในชุมชน 44 ราย ผู้ที่เดินทางมาจากต่างประเทศและเข้าพักในสถานที่กักกันที่รัฐจัดให้ 11 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 25,323 ราย แบ่งเป็นผู้ป่วยที่ติดเชื้อภายในประเทศ 8,278 รายและการตรวจคัดกรองเชิงรุก 14,355 ราย ส่วนผู้เดินทางมาจากต่างประเทศ 2,690 ราย โดยมีผู้ป่วยรักษาหายแล้ว24,129 ราย เพิ่มขึ้น 59 ราย ยอดผู้เสียชีวิตสะสมอยู่ที่ 83 ราย
ส่วนสถานการณ์การระบาดของไวรัสโควิด-19 ทั่วโลกล่าสุดจนถึงวันนี้ มียอดผู้ติดเชื้อสะสมรวมทั้งสิ้น 111,234,365 ราย เสียชีวิตแล้ว 2,462,703 ราย โดยประเทศสหรัฐอเมริกา มีผู้ติดเชื้อสูงสุด 28,603,813 ราย อันดับสอง อินเดีย10,976,776 ราย อันดับสาม บราซิล 10,081,693 ราย อันดับสี่ รัสเซีย 4,139,031 ราย และอันดับห้า สหราชอาณาจักร4,095,269 ราย โดยประเทศไทยอยู่ในอันดับที่ 114